**Ședință consultativă**

**4 iulie 2013, ora 13:00, Ministerul Sănătății**

**Agenda ședinței:**

1. Noul model de finanţare (NMF) al Fondului Global de combatere a SIDA, Tuberculozei şi Malariei (FG)– Retrospectivă. Cerinţe. Draftul procesului de elaborare a aplicaţiei. (Secretariatul CNC)
	1. Direcţiile strategice. (Recipienţii Principali)
2. Stabilirea agendei pentru şedinţa CNC TB/SIDA.
3. Diverse.

**Lista participianților:**

1. Andrei Matei – Ministerul Sănătăţii
2. Dorin Rotaru – Ministerul Sănătăţii
3. Adriana Tudor – Ministerul Sănătăţii
4. Diana Doroş – Ministerul Muncii, Protecţiei Sociale şi Familiei
5. Victor Volovei – UCIMP
6. Svetlana Plămădeală – UCIMP
7. Viorel Soltan – Centrul PAS
8. Liliana Caraulan – Centrul PAS
9. Lucia Pîrţînă – SDMC
10. Ştefan Gheorghiţă – CNSP
11. Iurie Osoianu - CNSP
12. Vitalie Slobozian – Fundaţia Soros-Moldova
13. Liliana Gherman – Fundaţia Soros-Moldova
14. Alexandru Curaşov – A.O. “Iniţiativa Pozitivă”
15. Svetlana Lisnic – Secretariatul CNC TB/SIDA
16. Victoria Tataru - Secretariatul CNC TB/SIDA

Pentru început s-a stabilit conexiunea via skype cu **Tatiana Vinichenko, Manager de Portofolio pentru țară**, care a ținut să menționeze anumite puncte cheie referitor la viitoarea aplicație a Republicii Moldova la Fondul Global de Combatere a SIDA, Tuberculozei și Malariei (FG) în perioada de tranziție la Noul Model de Finanțare (NMF). Tatiana Vinichenko a menționat următoarele:

* Dialogul de țară este un component important, cu implicarea societății civile, care trebuie utilizat la elaborarea propunerii;
* Existența unui proiect-pilot pentru consolidarea capacităților societății civile, la care Republica Moldova va fi invitată;
* Focalizarea propunerii de finanțare pe susținerea intervențiilor critice (maxim 8 mln. USD);
* Nu va fi o formă standardă de aplicație, deși momentele cheie de tipul bugetul și contribuția statului (minim 20%) vor fi luate în considerație;
* Dacă nu vor exista careva modificări materiale în propunerea de proiect care la moment este în faza II, aplicația nu trece prin Comisia de Revizuire Tehnică, dacă există modificări material atunci trece prin TRP (există o nouă politică în ceea ce privește material/nematerial, dacă este doar fortificată o anumită strategie/direcție, de ex.: Fortificarea Programelor de Reducere a Riscurilor, aceasta nu înseamnă material);
* Fortificarea Programelor de Reducere a Riscurilor astfel încât investiţiile să atingă impactul aşteptat al Programului Naţional: 60% acoperire în UDI, 60% LSC şi 40% MSM; Ghidarea de raportul evaluării Programelor de Reducere a Riscurilor care ar putea fi destul de util;
* Fortificarea tratamentului de substituțue cu metadonă și implicarea cît mai activă a statului în domeniul dat;
* Începerea testării grupurilor de risc prin intermediul ONG-urilor;
* TARV susținut de FG, dar statul respectă angajamentul de finanțare a tratamentului pacienților noi din sursele sale (mărirea numărului în 2015, 2016) – mecanism existent;
* Revizuirea suportului social prin prisma contribuției la succesul intervențiilor critice;
* Asigurarea durabilității serviciilor instituite cu resursele FG (trecerea la finanțarea de stat);
* Aprobarea Programului național de prevenire și control HIV revizuit;
* Lansarea sistemului SIME HIV;
* Consolidarea tuturor serviciilor HIV cu predarea tuturor echipamentelor;
* Găsirea unui compromis în ceea ce privește secția de tratament paliativ.

**Alexandru Curașov, Directorul A.O. „Inițiativa Pozitivă”**a întrebat dacă resursele pentru susținerea componentei pentru consolidarea capacităților rețelelor comunității pentru îndeplinirea funcțiilor de monitorizare sunt rezonabile în condițiile noii aplicații luând în considerație că aplicația este focusată pe intervențiile cheie.

**Tatiana Vinichenko** a răspuns că este important, dar totuși funcția de supraveghere este a Consiliului Național de Coordonare TB/SIDA. Ea a mai menționat că aceste finanţe pot fi folosite nu numai pentru dialogul de țară, dar și pentru consolidarea capacităților societății civile, elaborarea unui mecanism etc.

**Andrei Matei, Șef direcţie asigurări medicale, buget şi finanţe din cadrul Ministerului Sănătăţii,** a întrebat care este cota parte obligatorie din partea bugetului de stat pentru aplicația dată. Managerul de Portofoliu al Fondului Global a răspuns că va verifica şi ulterior a expediat prin e-mail - cota minimă este de 20%.

Referitor la punctul II din agendă, **Svetlana Lisnic, Secretariatul CNC TB/SIDA,** a prezentat “Tranziția către noul model de finanţare Aplicant interim - CNC al RM. Retrospectivă. Cerinţe. Procedura de elaborare”. Dna Lisnic a menţionat că RM a răspuns pozitiv invitației FG de a aplica pentru o nouă solicitare de finanţare, în calitate de aplicant interim, în perioada de tranziție la noul model de finanțare, în legătură cu riscul întreruperii serviciilor esențiale. În calitate de aplicant interim, țara nu va trece prin toate elementele NMF, ci doar prin câteva, unul din cele mai importante fiind dialogul de țară, în urma căruia va fi elaborată nota de concept. Un accent aparte este pus pe implicarea cât mai activă a societății civile în acest dialog, astfel încât vocea fiecăruia să fie auzită. Perioada de finanţare este de trei ani (2014-2016), iar aplicațiile sunt negociate din timp cu FG, care va fi implicat la fiecare etapă de elaborare a propunerii. Republica Moldova este așteptată să aplice pînă la finele lunii noiembrie. Plafonul maxim pentru Republica Moldova este de 8 mln. USD. De asemenea, au fost prezentate cerințele față de CNC și un draft al planului de lucru pentru elaborarea aplicației.

|  |  |  |  |
| --- | --- | --- | --- |
| **Nr.** | **Activitate** | **Perioada** | **Responsabil** |
| 1. | Începutul dialogului formalizat al părţilor implicate. Şedinţa CNC prin care se aprobă procedura. | Iulie 2013 | CNC + membrii non-CNC implicaţi în domeniul HIV |
| 2. | Consultare largă/dezvoltare a proiectului/dialog de țară de propunere cu implicarea sectoarelor guvernamental, nonguvernamental GTL (ghiduri, Evaluatea rapidă a NMF) şi internaţional, inclusiv FG (ghidurile ce ţin de NMF).  | Iulie - Septembrie 2013 | Secretariat CNC TB/SIDA, şefii GTL + nonmembrii CNC, cu accent pe societate civilă |
| 3. | Consultarea propunerii integre de proiect pre-CNC şi pregătirea documentelor propunerii finale– şedinta comună (în afara) cu resursele CNC  | Septembrie 2013 (3 zile) | Secretariat, PNH şi implicarea FG |
| 4. | Elaborarea documetelor finale pentru aplicaţie | Septembrie-Octombrie 2013 | Secretariat CNC, PR |
| 5. | Consultarea finală a draftului aplicaţiei cu stakeholderii/membrii CNC şi societatea civilă. Inserarea recomandărilor partenerilor naţionali pentru definitivarea propunerii | Octombrie 2013 | Secretariat CNC |
| 6. | Organizarea şedinţei CNC TB/SIDA şi semnarea aplicaţiei  | Noiembrie 2013 (început) | CNC TB/SIDA + secretariat+RP  |
| 7. | Remiterea propunerii către Fondul Global  | Noiembrie 2013 (sfârşitul lunii) | Secretariat CNC |

**Vitalie Slobozian de la Fundația Soros- Moldova** a întrebat dacă acest plan a fost consultat anterior cu Fondul Global, luând în considerație că din punct de vedere al timpului este destul de bun.

**Svetlana Lisnic** a menționat că draftul a fost consultat, dar deja depinde de noi, încă nu este totul pus la punct și sunt posibile unele modificări.

**Andrei Matei de la Ministerul Sănătăţii** a cerut explicație referitor la mecanismul de aplicare și diferenţa între „extindere” și „reprogramare”. Domnul Matei a ținut să menționeze că trebuie de coordonat ceea ce va fi finanțat de stat și din bugetul FG.

**Lucia Pârțînă, Coordonatorul Programului Naţional de Prevenire şi Control HIV/SIDA/ITS 2011-2015, SDMC**, a menționat că deja s-a început procesul de negociere a necesităților și din care surse vor fi acoperite acestea.

**Domnul Victor Volovei, Director UCIMP** a menționat ca va fi vorba, mai degrabă, de o extindere a activităților care au fost aprobate în faza a II-a, care acum e în curs de dezvoltare la ambii recipienți. Chiar și obiectivele specifice ale programului, chiar și modificările, este vorba de extindere în timp pentru 2015-2016, dar cu păstrarea direcțiilor strategice menționate de Fondul Global, cu păstrarea contribuției minime din partea statului de 20 %.

**Domnul Viorel Soltan, Directorul Centrului PAS**, a menționat ca nu e problema în contribuția de 20%, dar există o greșeală în calcule pentru anul 2015 din cauza căreia nu poate fi argumentată contribuția statului, însă această greșeală a fost corectată.

**Lucia Pârțînă** a menționat că procedura privind reaprobarea Programului Național HIV a fost lansată cu o zi înainte a fost depus dosarul la Cancelaria de Stat și se încearcă de a merge pe calea contrasemnării.

**Punctul III din agendă** s-a referit la draftul agendei pentru viitoarea ședință a Consiliului Național de Coordonare. Preventiv s-a stabilit ședința pentru 19 iulie 2013, orele 10:00. În urma consultărilor s-au stabilit următoarele subiecte:

1. Programul Naţional de Prevenire şi Control HIV/SIDA şi ITS 2011-2015: realizări şi necesităţi. Progres în promovarea şi aprobarea modificărilor şi completărilor PN HIV.

 *Raportor: Lucia Pîrţînă, SDMC, Coordonator PN HIV/ITS*

 Viziunea societăţii civile.

 *Raportor: Alexandru Curaşov, A.O. „Iniţiativa Pozitivă”*

2. Durabilitatea activităţilor de suport social pentru persoanele care trăiesc cu HIV în contextul realizării PN HIV: angajamente, realităţi, riscuri şi perspective.

 *Raportor: Va fi determinat prin solicitare oficială către Ministerul Muncii, Protecției Sociale și*

 *Familiei (MMPSF)*

3. Procedura de dezvoltare a aplicaţiei către Fondul Global în faza de tranziţie către noul model de finanţare al Fondului Global.

 *Raportor: Svetlana Lisnic, Secretariatul CNC TB/SIDA*

4. Raport privind implementarea granturilor FG, componentele TB şi HIV.

 *Raportori: Victor Volovei, UCIMP; şi: Viorel Soltan, Centrul PAS*

5. Raport privind progresul implementării planului de acţiuni a extinderii şi îmbunătăţirii calităţii serviciului de tratament de substituţie cu metadonă.

 *Raportor: Mihai Oprea, Dispensarul Republican de Narcologie*

6. Diverse.

Executor:

*Secretariatul CNC TB/SIDA*